कोहला गांव के पास भावड़ रोड की जर्जर हालत से वाहन चालकों की बढ़ी परेशानी
कोहलागांव के पास भावड़ रोड की हालत जर्जर हो चुकी है। सड़क पर जगह-जगह गड्ढ़े बने हुए हैं। वहीं गड्ढ़ों के आसपास बजरी बिखरी रहती हैं। इससे वाहन चालकों को परेशानी झेलनी पड़ती है। बजरी के कारण कई बार दोपहिया वाहन फिसल कर गिर जाते हैं। इससे सड़क पर हादसों की संख्या बढ़ रही है। वाहन चालकों ने पीडब्ल्यूडी से सड़क की मरम्मत कराने की मांग की।
वाहन चालक जयभवान, पवन, आनंद, पप्पू, संदीप का कहना है कि कोहला गांव के पास भावड़ रोड की लंबे समय से सुध नहीं ली गई है। प्रशासन की अनदेखी के चलते सड़क की हालत जर्जर हो चुकी है। सड़क पर जगह-जगह गड्ढ़े बने हुए हैं और बजरी बिखरी हुई हैं। वाहनों की आवाजाही अधिक होने से जर्जर सड़क के कारण चालकों को परेशानी झेलनी पड़ती है। सड़क पर बिखरी बजरियों के कारण दो पहिया वाहनों का संतुलन बिगड़ जाता है। इससे हर समय हादसा होने का डर बना रहता है। प्रशासन की अनदेखी के चलते सड़क की जर्जर हो रही है। वाहनों की आवाजाही से सड़क पर दिनभर धूल उड़ती रहती है। इससे वाहन चालकों के साथ-साथ पैदल राहगीरों को भी परेशानी होती है। लोगों का कहना है कि उन्होंने कई बार पीडब्ल्यूडी अधिकारियों से सड़क मरम्मत कराने की मांग की, लेकिन समस्या का समाधान नहीं हुआ।
^क्षेत्र की सभी जर्जर सड़कों का सर्वे करवाया जाएगा। सर्वे कर वाहन चालकों को राहत देने के लिए जल्दी ही जर्जर सड़कों की मरम्मत करवा दी जाएगी।\\\'\\\' सुमितकुमार, एसडीओ, पीडब्ल्यूडी, गोहाना।
^सड़क पर बने गड्ढ़ों के आसपास बजरी फैली रहती हैं। बजरियों के कारण दोपहिया वाहनों का संतुलन बिगड़ जाता है। अधिक परेशानी रात के समय होती है। सड़क पर रोशनी की व्यवस्था नहीं होने से वाहनों की लाइटों से चालक को सड़क के गड्ढ़े स्पष्ट दिखाई नहीं देते। इससे वाहन अनियंत्रित होने से चालक हादसे का शिकार हो जाता है।\\\'\\\' आजाद,वाहन चालक, निवासी गढ़वाल।
^ सवारी गाड़ी चलाता हूं। भावड़ रोड से अक्सर आना-जाना होता है। कोहला गांव के पास सड़क की हालत जर्जर हो चुकी है। सड़क पर बने गड्ढ़ों के कारण निकलना दूभर हो जाता है। वाहन चालक के साथ-साथ सवारियों को भी परेशानी झेलनी पड़ती है। कई बार सड़क की मरम्मत कराने की मांग करने के बावजूद भी समस्या का समाधान नहीं हुआ।\\\'\\\' शीलू,वाहन चालक, निवासी गढ़वाल।
गोहाना .कोहला गांव के पास जर्जर सड़क से गुजरता हुआ बाइक चालक।
hin_Deva hin_Deva hin_Deva hin_Deva hin_Deva hin_Deva bho_Deva